กระทรวงสาธารณสุข ย้ำ ประชาชน สถานประกอบการ และหน่วยงานองค์กรต่างๆ การ์ดอย่างตก คงเข้มมาตรการป้องกันตนเองอย่างต่อเนื่อง
กระทรวงสาธารณสุข ย้ำ ประชาชน สถานประกอบการ และหน่วยงานองค์กรต่างๆ การ์ดอย่างตก คงเข้มมาตรการป้องกันตนเองอย่างต่อเนื่อง นายแพทย์อนุพงศ์ สุจริตกุล ผู้ทรงคุณวุฒิกรมควบคุมโรค กระทรวงสาธารณสุข กล่าวในการแถลงข่าวสถานการณ์โรคโควิด-19 ของกระทรวงสาธารณสุข ประจำวันนี้ (11 พ.ค.63) ว่า แม้จำนวนผู้ป่วยรายใหม่จะลดลง แต่มาตรการค้นหาผู้ป่วยติดเชื้อโควิด-19 ยังคงเป็นมาตรการสำคัญที่ต้องดำเนินการในระยะนี้ ซึ่งศักยภาพในการเตรียมการทั้งห้องปฏิบัติการและการดูแลการรักษา ขณะนี้มีความพร้อมสูงสุด ขณะที่ ช่วงนี้อยู่ในระยะผ่อนปรน ที่เริ่มตั้งแต่วันที่ 3 พฤษภาคม มาจนถึงวันนี้ รวม 10 วัน เมื่อครบ 14 วัน หากสถานการณ์ยังคงเป็นเช่นนี้ก็จะเข้าสู่โหมดสภาวะปกติใหม่ หรือ New Normal ก็คือทุกคนออกจากบ้านใส่หน้ากากอนามัย ล้างมือบ่อยๆ เว้นระยะห่างทางสังคม ประกอบกับสถานประกอบการและหน่วยงานองค์กรต่างๆ ยังสนับสนุนการทำงานที่บ้าน (Work from home) ซึ่งการทำสิ่งเหล่านี้เป็นพื้นฐานก็จะเป็นเรื่องที่ดีในการป้องกันการแพร่ระบาดของโรค ฉะนั้น ขอเน้นย้ำว่า การ์ดอย่าตก ทุกคนต้องตระหนักว่าการระบาดรอบสองอาจจะเกิดขึ้นได้ ซึ่งมีตัวอย่างของประเทศต่างๆ แล้ว ถ้าการ์ดเราตก อาจจะเจอภาวะที่จะพบผู้ป่วยรายใหม่เพิ่มขึ้นอย่างรวดเร็ว แต่อย่างไรก็ตาม สุขภาพต้องไปด้วยกันกับเศรษฐกิจและสังคม ดังนั้น ความร่วมมือของประชาชนจึงเป็นสิ่งสำคัญ ส่วนการพัฒนาวัคซีนป้องกันโควิด-19 ขณะนี้ไทยอยู่ในช่วงการพัฒนาต้นแบบวัคซีนและอยู่ในระยะทดลอง ซึ่งจากศัพยภาพของเทคโนโลยีที่ไทยมี ต้องใช้เวลา 24-36 เดือน อาจจะไม่ทันเวลา ไทยจึงได้ร่วมมือกับประเทศที่พัฒนาวัคซีน เช่น จีน และสหรัฐเมริกา เมื่อมีการพัฒนาสำเร็จก็จะได้รับวัคซีนมาใช้ในประเทศด้านนายแพทย์ณรงค์ อภิกุลวาณิช รองอธิบดีกรมการแพทย์ กล่าวถึงความพร้อมในการเตรียมเตียงดูแลรักษาผู้ป่วยโควิด-19 ซึ่งอาจมีการแพร่ระบาดรอบ 2 ว่า แม้สถานการณ์การการแพร่ระบาดของโรคโควิด-19 จะดีขึ้น แต่ก็ประมาทไม่ได้ ซึ่งขณะนี้กรุงเทพมหานครและปริมณฑลได้เตรียมเตียงรองรับผู้ป่วยอยู่ที่ 2,000 เตียง และเตียงไอซียูด้วย อย่างไรก็ตาม เตียงจะเพียงพอหรือไม่ขึ้นอยู่กับความร่วมมือของประชาชนเป็นปัจจัยสำคัญ หากยังคงเข้มข้นมาตรการใส่หน้ากากอนามัย กินร้อน ช้อนกลาง ล้างมือบ่อยๆ และเว้นระยะห่างทางสังคม เชื่อว่า เตียงที่เตรียมพร้อมไว้จะเพียงพอ จึงขอเน้นย้ำว่า การ์ดอย่าตก ในเรื่องของการเข้มมาตรการป้องกันตนเอง